ທີ່ການພົບປະສອງຝ່າຍຢູ່ນອກກອງປະຊຸມພິເສດລັດຖະມົນຕີການຕ່າງປະເທດ ອາຊຽນ - ຈີນ ແລະ ກອງປະຊຸມລັດຖະມົນຕີຮ່ວມມື ແມ່ນ້ຳຂອງ - ລ້ານຊ້າງ ຄັ້ງທີ 6, ທ່ານ ບຸ່ຍແທັງເຊີນ ລັດຖະມົນຕີກະຊວງການຕ່າງປະເທດ ຫວຽດນາມ ແລະ ທ່ານ ຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດ ແລະ ການຮ່ວມມືສາກົນ ລາຊະອານາຈັກ ກຳປູເຈຍ Prak Sokhonn ໄດ້ສະແດງຄວາມເພິ່ງພໍໃຈຕໍ່ການພົວພັນ ລະຫວ່າງ ຫວຽດນາມ - ກຳປູເຈຍ ເມື່ອຮັກສາໄດ້ທ່າພັດທະນາຢ່າງຕັ້ງໜ້າໃນສະພາບການເກີດໂລກລະບາດໂຄວິດ - 19 ທີ່ພວມມີການຜັນແປຢ່າງສັບສົນໃນໄລຍະທີ່ຜ່ານມາ…
ການພົບປະໄດ້ດຳເນີນໃນວັນທີ 7 ມິຖຸນາ ຢູ່ ຈິງກີງ (ປະເທດຈີນ). ທ່ານລັດຖະມົນຕີກະຊວງການຕ່າງປະເທດ ຫວຽດນາມ ບຸຍແທັງເຊີນ ມີຄວາມປາດຖະໜາຢາກສົມທົບກັບ ທ່ານຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດ ແລະ ການຮ່ວມມືສາກົນ ລາຊະອານາຈັກ ກຳປູເຈຍ Prak Sokhonn ຢ່າງແໜ້ນແຟ້ນ ເພື່ອເສີມຂະຫຍາຍຊ່ອງທາງຕິດຕໍ່ພົວພັນລະຫວ່າງ ກະຊວງການຕ່າງປະເທດ ສອງປະເທດ ເພື່ອແລກປ່ຽນ ແລະ ແກ້ໄຂບັນດາບັນຫາທີ່ເກີດຂຶ້ນໃໝ່ໃນການພົວພັນສອງຝ່າຍກໍ່ຄືບັນດາບັນຫາຂອງພາກພື້ນ ແລະ ໂລກ ທີ່ຕ່າງຝ່າຍຕ່າງມີຄວາມສົນໃຈຢ່າງທັນການ, ປະກອບສ່ວນເຂົ້າການເພີ່ມທະວີການພົວພັນຖານບ້ານໃກ້ເຮືອນຄຽງອັນດີງາມ, ມິດຕະພາບທີ່ເປັນມູນເຊື້ອ, ການຮ່ວມມືຮອບດ້ານລະຫວ່າງ ຫວຽດນາມ - ກຳປູເຈຍ.
ທ່ານຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດ ແລະ ການຮ່ວມມືສາກົນ ລາຊະອານາຈັກ ກຳປູເຈຍ Prak Sokhonn ໄດ້ສະແດງຄວາມຊົມເຊີຍຜົນສຳເລັດດ້ານເສດຖະກິດ - ສັງຄົມ, ການເຊື່ອມໂຍງເຂົ້າກັບສາກົນ ແລະ ການປ້ອງກັນຕ້ານໂລກລະບາດໂຄວິດ - 19 ຂອງ ຫວຽດນາມ ໃນໄລຍະທີ່ຜ່ານມາ, ທ່ານກໍ່ສະແດງຄວາມຂອບອົກຂອບໃຈຕໍ່ລັດຖະບານ ແລະ ປະຊາຊົນ ຫວຽດນາມ ທີ່ໄດ້ມີຫຼາຍຮູບການໜູນຊ່ວຍທາງດ້ານການເງິນ ແລະ ອຸປະກອນການແພດໃຫ້ແກ່ ກຳປູເຈຍ ໃນການປ້ອງກັນ, ສະກັດກັ້ນໂລກລະບາດໂຄວິດ - 19.
ເມື່ອແລກປ່ຽນກ່ຽວກັບການພົວພັນແລກປ່ຽນປະຊາຊົນ ລະຫວ່າງສອງປະເທດ. ທ່ານລັດຖະມົນຕີ ບຸຍແທັງເຊີນ ໄດ້ສະແດງຄວາມຂອບອົກຂອບໃຈ ແລະ ສະເໜີໃຫ້ ກຳປູເຈຍ ສືບຕໍ່ເອົາໃຈໃສ່ແກ້ໄຂບັນຫາກ່ຽວກັບກົດໝາຍຂອງຊາວເຊື້ອຊາດຫວຽດນາມ ອາໄສຢູ່ ກຳປູເຈຍ, ສະເໜີໃຫ້ບັນດາອົງການທີ່ມີໜ້າທີ່ຄວາມຮັບຜິດຊອບຂອງ ກຳປູເຈຍ ໃນວິວັດການຜັນຂະຫຍາຍບັນດານະໂຍບາຍ, ມາດຕະການກ່ຽວກັບເສດຖະກິດ - ສັງຄົມ ເອົາໃຈໃສ່ຕໍ່ການຮັບປະກັນສິດຜົນປະໂຫຍດ ແລະ ການດຳລົງຊີວິດຂອງຊາວເຊື້ອຊາດ ຫວຽດນາມ.
ບຸນຄົງ